Publication: Magyar Közlöny
Issue: MK-1998-1 (Year: 1998, Number: 1)
Era: 1990-2004
Section: 42/1996. (XII. 28.) PM rendeletet (a továbbiakban: rendelet) az alábbiak szerint módosítom:
Paragraph Index: 535

(9) Ha a közbeszerzési törvény hatálya alá tartozó közbeszerzések költségvetési törvényben meghatározott értékhatárát elérő kötelezettségvállalással összefüggő dologi és felhalmozási kiadások terhére történik kifizetés, a fizetési megbízáshoz mindig mellékelni kell a kiegészítő szelvényt, amelyen a (4) bekezdésben foglaltakon felül fel 1998/1. szám kell tüntetni a kötelezettségvállalás bejelentésekor a Kincstár fiók által adott hivatkozási számot, a kiadási előirányzat KTK-ját(it), összegét (összegeit), a fizetési megbízás összegét, és amennyiben az adott kötelezettségvállalásra vonatkozó utolsó kifizetés történik, azt is jelölni kell. Abban az esetben, ha a dologi és a felhalmozási előirányzatok terhére a közbeszerzések költségvetési törvényben meghatározott értékhatárát meghaladó kifizetést teljesít a kincstári ügyfél, azonban kiegészítő szelvényt nem csatol a fizetési megbízáshoz, ezt olyan nyilatkozatnak kell tekinteni, amely szerint a kifizetés tárgya nem tartozik a kötelezettségvállalás bejelentés hatálya alá.

Source: https://magyarkozlony.hu/hivatalos-lapok/eb9b645f25b1f370a823b3142eb08ab88ea39d8e/dokumentumok/05943a106c003bff9d81f41ec62ee5d3742acbe0/letoltes